
Katastriüksuse piiride kinnitamine 

ja maa ostueesõigusega erastamine

Narva linnas Tiigi tn 7

osaühing DORERVALO

Võttes aluseks Maakatastriseaduse (RT I 1994, 74, 1324; 2001, 9, 41; 93, 565; 2002, 47, 297; 61, 375; 63, 387; 99, 579; 2003, 51, 355) §20 lõige 5, Maareformi seaduse (RT 1991, 34, 426; 2001, 52, 304; 93, 565; 2002, 11, 59; 47, 297,  298; 99, 579; 100, 586; 2003, 26, 155; 2004, 30, 208; 38, 258) §20 lõige 1; §21 lõige 4 ja 5; §22 lõige 1; §222 lõige 2; §223 lõige 1, 3, 7 ja 8; §23 lõige 1, Maa ostueesõigusega erastamise korra (kinnitatud Vabariigi Valitsuse 06.11.1996.a. määrusega nr 267, RT I 1996, 77, 1372; RT I 2000, 31, 182; 2001, 84, 506; RT I 2003, 83, 569), plaani- või kaardimaterjali alusel katastriüksuse moodustamise korra (kinnitatud Vabariigi Valitsuse 29.04.1997.a. määrusega nr 88, RT I 1997, 35, 542) punkti 6 ja Kohaliku omavalitsuse korralduse seaduse (RT I 1993, 37, 558; 1999, 82, 755; 2000, 51, 322; 2001, 82, 489; 100, 642; 2002, 29, 174; 36, 220; 50, 313; 53, 336, 58, 362; 61, 375; 63, 387; 64, 390; 393; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542) §31 lõige 5 ning lähtudes osaühingu DORERVALO (Lääne-Viru Maakohtu registriosakonnas registrikood 10173411, asukoht: Ontika küla, Kohtla vald, Ida-Virumaa) volitatud  isiku hr. ALLAN MÄND’i (isikukood 36807052255, elukoht: Veski 11-10, Jõhvi, 41531) avaldusest ja Ida-Viru maavanema 17.12.2004.a korraldusest             nr 757 "Loa andmine välismaalastele ja Eesti eraõiguslikele juriidilistele isikutele maa erastamiseks"
Narva Linnavalitsus annab korralduse:
1. Kinnitada katastriüksuse nr 2 piirid alusplaanil nr 33-A, maaüksuse asukoht Narva linn, Tiigi tn 7. Registreerida maaüksus maakatastris riigi nimele.

1.1. maaüksuse sihtotstarve on tootmismaa (T);
1.2. maaüksuse pindala on 33 287 m2, sellest: hoonete alune maa 5 202 m2.

2. Erastada ostueesõigusega maa osaühingule DORERVALO, registrikood 10173411, asukoht: Ontika küla, Kohtla vald, Ida-Virumaa.

3. Erastatav maaüksus asub Narva linnas, Tiigi tn 7. Erastataval maal asuv hooned kuuluvad Tallinna notari Aivar Mesikäpp’a 06.04.2004.a. Ehitise müügilepingu ja pandilepingu nr 2126 alusel osaühingule DORERVALO.

4. Maa maksustamishind on 22.12.2004.a. koostatud ostueesõigusega erastatava maa maksustamishinna akti alusel 499 305 krooni. Maa ostu-müügihind on 499 305 krooni, sellest kuni poole  s.o. 249 653 krooni võib tasuda erastamise väärtpaberites ja maa erastamise korraldaja kulud on  2 497 krooni.
5. Ida-Viru Maavalitsuse erastamise väärtpaberiarve number on 48001871 Eesti Ühispanga kood 78323071 ja erastamise eriarve number (rahas maksmisel) on 10552002775004 Eesti Ühispanga kood 401, viitenumber 11112. Maa ostuhind tasutakse kas korraga või pikaajaliste maksetena osade kaupa. Maa ostuhinnast vähemalt 10% s.o 49930 krooni ja maa erastamise korraldaja kulud tuleb tasuda enne maa ostu-müügi lepingu vormistamist. Maa ostu-müügihinnast võib kuni 50% tasuda hüvitusväärtpaberi, rahvakapitali obligatsiooni või rahaga. Maa erastamise korraldaja kulud tasutakse rahas Narva Linnavalitsuse erastamise korraldaja arvele 221023548292 Hansapank kood 767.
6. Maa ostueesõigusega erastamisel on maa omanik kohustatud:

6.1. ehitiste renoveerimise ja uusehitiste rajamise kooskõlastama Narva Linnavalitsusega;

6.2. täitma Narva linna heakorra eeskirju;

6.3. lubama kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustada neid.

7. Korraldus jõustub seadusega sätestatud korras.
8. Korraldust võib vaidlustada Jõhvi Halduskohtus 30 päeva jooksul korralduse teatavakstegemist.

